Aglajo

Laŭ la helena mitologio Aglajo (el la greka Ἀγλαΐα «tiu, kiu brilas») estis la plej juna kaj bela el la tri Karisoj. Ŝi simbolis saĝecon, kreintan povon, intelektan intuicion, belecon, ornadon, splendon, grandiozecon kaj gloron. Oni kutime prezentis ŝin dancanta kun ŝiaj fratinoj, kaj ŝi ricevis la kromnomojn Kharis (La Gracio) kaj Kale (Beleco)J. Alvar Ezquerra. Diccionario Espasa. Mitología universal, paĝ. 1031. Eld. Espasa, Madrido, 2000. ISBN 84-239-9460-0..

Ŝi kaj ŝiaj fratinoj Eŭfrozino kaj Talio estis filinoj de Zeŭso kaj la oceanidino Eŭrinomo, aŭ laŭ alternativa versio, de Helioso kaj AegloHeziodo. Teogonio, 909 kaj 945.. Laŭ la orfea tradicio, ŝia patrino estis EŭnomioOrfea himno 60. kaj ŝi edziniĝis al Hefesto, kun kiu Aglajo estis patrino de la plej junaj karisoj: Eŭklejo (Bona Reputacio kaj Gloro), Eŭfemo (Ĝusta Elparolado), Eŭtenio (Prospero kaj Abundo) kaj Filofrozino (Ĝentileco kaj Gastigemo). Homero kaj posta tradicio ne identigis Aglajon al Afrodito, sed iamaniere kreis ian rilaton inter ili, pro tio ke la diino pri amo estis la edzino de Hefesto laŭ la plej disvastigata versioHomero. Iliado, 18.382.. Ekzemple, Nono priskribas Aglajon kiel meŝaĝistino de Afrodito, kiu sendis ŝin serĉi sian filon ErosoNono. Pri Dionizo, 33.57..

Laŭ rakonto de Sostrato, Afrodito kaj la tri Karisoj pridisputis la honoron esti la plej bela. Ili elektis Tirezion kiel juĝisto, kiu, post longa pripensado, atribuis la premion al Aglajo. Kolere, Afrodito transformis lin en maljunulino, sed Aglajo kompatis la senkulpulon, do kompense translokigis lin al Kreto kaj donis al li/ŝi belan kapon kaj hararonSostrato. Pri Homero, 1665..

La asteroido Aglajo ricevis sian nomon el tiu brila diino.

 Aliaj rolulinoj same nomitaj 
Krom la antaŭe priskribita, Aglajo estis la nomo de diversaj mitologiaj rolulinoj:

 Filino de la saniga dio Asklepio kaj Epiono. Fratinoj ŝiaj estis Higiejo, Meditrino, Panaceo, Aceso kaj JasoAnonima fragmento el Eritro, 939.; kaj ŝiaj fratoj Makaono, Poladirio kaj TelesforoSuido. Kapvorto Epiono..
 Nimfo kiu edziniĝis al Karopo, kun kiu ŝi naskis Nireon, tiu kiu ĉefis ekspedicion de junuloj el Simo kontraŭ TrojoHomero. Iliado, 2.671..
 Filino de Tespio kaj Megamedo. Ŝi edziniĝis al Heraklo kaj estis la patrino de AntiadoApolodoro. Mitologia biblioteko, 2.4.110 kaj 7.8..
 La edzino de Amitaono kaj patrino de Melampo kaj BiantoDiodoro Sicila. Historia biblioteko, 4.68.3..
 Aglajo aŭ Okaleo estis filino de Mantineo kiu edziniĝis al Abaso, reĝo de Argolando. Ŝi estis patrino de la princoj Akrisio kaj Preto, kiuj jam bataladis inter ili dum la gravedo de AglajoApolodoro. Mitologia biblioteko, 2.7.8..

 Eksteraj ligiloj 

  Aglajo ĉe Theoi.com

 Notoj kaj referencoj 

Kategorio:Afrodito
Kategorio:Gracioj
Kategorio:Idaro de Asklepio
Kategorio:Idaro de Helioso
Kategorio:Idaro de Zeŭso
Kategorio:Mesaĝistaj dioj
Kategorio:Mesaĝistoj en la helena mitologio
Kategorio:Nimfoj
Kategorio:Partneroj de Hefesto
Kategorio:Personigoj de la helena mitologio
Kategorio:Dioj en Iliado
Kategorio:Tespiidinoj